Ιούνιος Βάσος Θεοτέκνιος

Ο Ιούνιος Βάσος ο λεγόμενος Θεοτέκνιος (Junius Bassus  Theotecnius, Ιούνιος 317 – 25 Αυγούστου 359) ήταν αρχαίος Ρωμαίος πολιτικός. Γιος του έπαρχου του πραιτωρίου Ιούνιου Άννιου Βάσου, ήταν ανήρ εκλαμπρότατος (vir clarissimus) και εκπρόσωπος (vicarius) της Ρώμης, καθώς και έπαρχος της Ρώμης (praefectus urbi) από τις 25 Μαρτίου έως τις 25 Αυγούστου 359.

Η σημαντική Σαρκοφάγος του Ιούνιου Βάσου στα Μουσεία του Βατικανού φανερώνει ότι ήταν Χριστιανός.

Ο Ιούνιος Βάσος ήταν μια σημαντική προσωπικότητα, ένας συγκλητικός που ήταν επικεφαλής της κυβέρνησης της πρωτεύουσας ως έπαρχος της Ρώμης (praefectus urbi), όταν απεβίωσε σε ηλικία 42 ετών, το 359. Ο πατέρας του ήταν έπαρχος του πραιτωρίου, διοικώντας μεγάλο μέρος της Δυτικής Αυτοκρατορίας. Ο Βάσος υπηρέτησε υπό τον Κωνστάντιο Β', γιο του Κωνσταντίνου Α'. Ο Βάσος, όπως μας λέει η επιγραφή στη σαρκοφάγο, ασπάστηκε τον χριστιανισμό λίγο πριν αποβιώσει: ίσως στην επιθανάτιο κλίνη του. Πολλοί εξακολουθούσαν να πιστεύουν, όπως ο Τερτυλλιανός, ότι δεν ήταν δυνατό να είσαι Αυτοκράτορας και Χριστιανός, κάτι που ίσχυε και για τους ανώτατους αξιωματούχους όπως ο Βάσος.

 Παραπομπές 

Κατηγορία:Πολίαρχοι Ρώμης
Κατηγορία:Ρωμαίοι του 4ου αιώνα
Κατηγορία:Χριστιανοί του 4ου αιώνα